**ΔΙΚΑΙΟΛΟΓΗΤΙΚΑ**

**ΠΟΥ ΠΡΕΠΕΙ ΝΑ ΚΑΤΑΘΕΣΟΥΝ ΚΑΤΑ ΤΗΝ ΠΡΟΣΛΗΨΗ ΤΟΥΣ**

**ΟΙ ΑΝΑΠΛΗΡΩΤΕΣ ΕΚΠΑΙΔΕΥΤΙΚΟΙ**

**Α΄για πρόσληψη**

1. Φωτοτυπία Δελτίου Ταυτότητας (ή Διαβατηρίου).
2. Φωτοτυπίες οποιονδήποτε επίσημων δημοσίων εγγράφων στα οποία να αναγράφεται:

* ο ΑΦΜ και η Δ.Ο.Υ.
* ο Αριθμός Μητρώου Ασφαλισμένου του ΙΚΑ και ο ΑΜΚΑ.
* ο αριθμός λογαριασμού (ΙΒΑΝ) Οποιασδήποτε Τράπεζας, με πρώτο όνομα δικαιούχου, το όνομα του εκπ/κού. Για τους εκπαιδευτικούς μέσω ΕΣΠΑ ή ΠΔΕ **μόνο** Εθνικής Τράπεζας.

1. Πρόσφατο πιστοποιητικό οικογενειακής κατάστασης (για τους έγγαμους ή/και τους έχοντες τέκνα).
2. Φωτοτυπία Ιατρικής βεβαίωσης από Παθολόγο και Ψυχίατρο που πιστοποιεί την καλή υγεία και φυσική καταλληλότητα για εργασία σε Δημόσια Σχολεία.
3. Φωτοτυπία μεταπτυχιακού ή διδακτορικού τίτλου σπουδών, εφόσον οι ανώτεροι τίτλοι έχουν αποτελέσει τυπικό προσόν για την πρόσληψη (για τις ειδικότητες ΠΕ 60.50 και ΠΕ 70.50)
4. Φωτοτυπία Πτυχίου
5. Βεβαιώσεις προϋπηρεσίας για κάθε σχολικό έτος ξεχωριστά καθώς και για τυχόν προϋπηρεσίες σε ΝΠΔΔ ή σε Ιδιωτικά Σχολεία. Επισημαίνεται ότι δεν γίνεται αυτεπάγγελτη αναγνώριση προϋπηρεσίας, αλλά πρέπει να υποβάλλεται σχετική αίτηση προς το ΠΥΣΠΕ.
6. Βεβαίωση ασφάλισης σε άλλο ασφαλιστικό φορέα – εκτός ΙΚΑ –, εφόσον υπάρχει, από την οποία να προκύπτει και ο Αριθμός Μητρώου Ασφαλισμένου στο ταμείο αυτό.
7. Πιστοποιητικό Στρατολογίας Τύπου Α΄
8. Υπεύθυνη Δήλωση του Ν. 1599/1986 (χορηγείται από την Υπηρεσία).

**Β΄ για τοποθέτηση**

1. Αίτηση τοποθέτησης (χορηγείται από την Υπηρεσία).
2. Βεβαίωση εντοπιότητας για τους Δήμους της Δ/νσης, εφόσον υπάρχει, και στην οποία αναγράφεται η ημερομηνία εγγραφής τους στα δημοτολόγια τους. Ο αναπληρωτής μπορεί να διεκδικήσει τα μόρια της εντοπιότητας μόνο αν έχει ημερομηνία εγγραφής στα δημοτολόγια του Δήμου που επιθυμεί να τοποθετηθεί πέραν της διετίας.( δεν υπάρχει λόγος κατάθεσης αυτού του δικαιολογητικού αν δεν έχετε εντοπιότητα στις Κυκλάδες)

* **Τα παραπάνω δικαιολογητικά καθώς και τα προς συμπλήρωση έγγραφα που χορηγούνται από την υπηρεσία, υποβάλλονται μέσα σε φάκελο με λάστιχα.**
* **Σας ενημερώνουμε ότι δεν είναι δυνατή η φωτοτύπηση των πρω**τ**οτύπων εγγράφων στη Δ/νση, ως εκ τούτου οι εκπ/κοί πρέπει να προμηθεύονται τις φωτοτυπίες που απαιτούνται εκ των προτέρων.**
* **Επίσης, εφιστούμε την προσοχή καθώς, χωρίς πρόσφατες Ιατρικές Γνωματεύσεις δεν μπορείτε να αναλάβετε υπηρεσία, σύμφωνα με την κείμενη νομοθεσία.**

**Τονίζουμε ότι η υποβολή ΟΛΩΝ των δικαιολογητικών είναι ΑΠΑΡΑΙΤΗΤΗ καθώς διενεργούνται υποχρεωτικοί έλεγχοι γνησιότητας.**